**Grozījums Narkotisko un psihotropo vielu un zāļu, kā arī prekursoru likumīgās aprites likumā**

Izdarīt Narkotisko un psihotropo vielu un zāļu, kā arī prekursoru likumīgās aprites likumā (Latvijas Republikas Saeimas un Ministru Kabineta Ziņotājs, 1996, 12. nr.; 1998, 15. nr.; 2000, 10. nr.; 2003, 15. nr.; 2006, 12. nr.; 2007, 12., 21. nr.; 2008, 16. nr.; Latvijas Vēstnesis, 2010, 183. nr.; 2012, 200. nr.; 2013, 213. nr.; 2019, 123.nr.) šādu grozījumu:

Papildināt likumu ar VII² nodaļu šādā redakcijā:

**“VII² nodaļa**

**Narkotisko un psihotropo zāļu, kuru sastāvā ir II un III sarakstā iekļautās vielas, aprite Nacionālajos bruņotajos spēkos**

**42.5pants.** (1) Nacionālo bruņoto spēku ārstniecības līdzekļu noliktava profesionālās darbības nodrošināšanai iegādājas zāles, kuru sastāvā ir II un III sarakstā iekļautās vielas tikai no zāļu lieltirgotavām un vispārēja tipa aptiekām.

**42.6 pants.** Ministru kabinets nosaka zāļu, kuru sastāvā ir II un III sarakstā iekļautās vielas, iegādes, saņemšanas, nodošanas lietošanā, uzglabāšanas, uzskaites un iznīcināšanas prasības un kārtību Nacionālo bruņoto spēku ārstniecības līdzekļu noliktavā.

**42.7pants**. Nacionālie bruņotie spēki, dodoties militārajās mācībās ārzemēs vai starptautiskajā operācijā, medicīniskās palīdzības nodrošināšanai Nacionālo bruņoto spēku karavīriem, ir tiesīgi pārvest pāri valsts robežai zāles, kuru sastāvā ir II un III sarakstā iekļautās vielas, saskaņā ar Nacionālo bruņoto spēku komandiera apstiprinātu sarakstu.

**42.8pants.** Nacionālo bruņoto spēku ārstniecības līdzekļu noliktavas atbildīgā amatpersona Nacionālo bruņoto spēku glābēja komplektā ietilpstošās narkotiskās zāles izsniedz glābējam, kurš ir apguvis paplašinātās pirmās palīdzības glābēja mācību kursu saskaņā ar mācību programmu un piedalās starptautiskajā operācijā vai pilda kaujas uzdevumus Latvijas Republikas teritorijā vai Nacionālo bruņoto spēku medicīnas apakšvienības atbildīgajai amatpersonai.

**42.9pants**. Ministru kabinets nosaka kārtību, kādā Nacionālo bruņoto spēku ārstniecības līdzekļu noliktava sniedz informāciju Zāļu valsts aģentūrai un Veselības inspekcijai par zāļu, kuru sastāvā ir II un III sarakstā iekļautās vielas, izlietojumu.”

Likums stājas spēkā 2021. gada 1. janvārī.